Bekzat biıl 40 jasqa tolar edi...
Sañlaq 2769 1 pikir 4 Säuir, 2020 sağat 16:05
«Jiırma jıl kütken altındı jiırma jastağı jigit alıp berdi». Bwl söz 2000 jılı Sidney Olimpiadasında top jarğan Bekzat Sattarhanovqa arnalğan. Kommentatordıñ osı sözi köp janküyerdiñ köñililinde jattalıp qalğanına senimdimin...
Altın medal' alğan jigittiñ 20 jasta ekeni de ras, sol altın medaldi qazaqtıñ 20 jıl kütkeni de ras edi. 1980 jılı tuğan Bekzat 1980 jılı Serik Qonaqbaev Mäskeu tötinde atoy salğanda besikte jatqan eken. Arada 20 jıl ötip, 20-ğa tolğanda Bekzat Olimpiada çempionı atandı. Ökiniştisi, sol sañlağımızdıñ baqilıq bolğanına da 20 jıl boldı...
Ol kez bügingidey sport pen sayasattıñ, sport pen dinniñ aralaspağan, taza kezi. Bekzattıñ jeñisine barşa ağayın şın quanğan. Al qazir qazaq biligi sporttağı jetistik – el damuınıñ erekşe belgisi degen qağidanı oylap taptı. Bwl bölek äñgime.
20 jasında jalpı jwrttı quanışqa bölegen Bekzat Sattarhanov közi tiri bolsa bügin 40 jasqa tolar edi. Bügin onıñ tuğan küni!
Batır Bekzat 1980 jılı 4 säuirde Türkistan qalasında düniege kelgen. Üydiñ kenjesi. 1986-1996 jıldar aralığında Abay atındağı mektep-internatta, keyin Jwmabek Edilbaev atındağı №18 orta mektepte oqidı. 1995 jılı alğaş ret boks üyirmesine jazılıp, balalar bapkeri Nwrlan Jwmabaevtan tälim alğan.
Boksqa qatısqan alğaşqı jılı Türkistan qalasında ötken Z. Seyitbekovtı eske alu turnirinde top jardı. Bwnıñ onıñ sporttıq ğwmırındağı alğaşqı jülde edi. Osı jarısta alğan «Türkistan 95» degen jazuı bar qış qwmıranı Sidney Olimpiadasınıñ altınımen teñ körgen eken.
Däl sol jılı jasöpirimder arasındağı halıqaralıq jarısta jeñimpaz atanıp, bapkerler közine tüse bastaydı.
1996 jılı Qostanay qalasında ötken bokstan jastar arasındağı Qazaqstan Respublikasınıñ işki birinşiliginde çempion atanadı. Däl sol jılı şımkenttik Anatoliy Viziriyakin attı bapkerdiñ qaramağına ötip, oblıs ortalığındağı mektep-internatta jattığa bastaydı.
1997 jılı Qarağandı jäne Germaniyanıñ Kel'n qalalarında ötken halıqaralıq turnirlerde top jaradı. Sonımen qatar Olimpiadağa dayarlau oblıstıq ortalığına qabıldanadı.
1998 jıl Bekzat üşin tabıstı boldı. Sol jılı Argentinada ötken jasöspirimder arasındağı älem çempionatında kümis jüldeger atandı. Qostanay qalasında ötken jarısta 54 kelide sınğa tüsken ol Marat Mäzimbaevtan wtılıp qalğanımen, bapkerler seniminen şığıp, wlttıq qwramağa qabıldanadı. Türkistan qalasında Äbdisalan Nwrmahanovtıñ qwrmetine ötken halıqaralıq turnirde jeñimpaz atanıp qoymay, jarıstıñ eñ üzdik boksşısına beriletin sıylıqqa ie boladı. Sağadat Nwrmağambetov atındağı halıqaralıq turnirdiñ jeñimpazı atanadı. Tailandta ötken bükil Aziya birinşiliginde jüldeger qatarına iligedi.
1999 jılı Vengriya jäne Bolgariyada ötken halıqaralıq turnirlerde oza şauıp, Taşkentte ötken bükil Aziya birinşiliginde kümis jüldege qol jetkizedi. Däl osı kümis jüldesimen birge Sidney Olimpiadasınıñ joldamasına da ie boladı.
2000 jılı 57 kelide Olimpiada oyındarınıñ jeñimpazı boldı.
Bekzat Sattarhanov. Jetistikteri:⠀⠀
- Sidney Olimpiadasınıñ çempionı (57 salmaq);⠀⠀
- Ortalıq Aziya elderi birinşiliginiñ çempionı(1999);⠀⠀
- Gran-pri kubogınıñ jeñimpazı (2000);⠀⠀
- Aziya çempionatınıñ kümis jüldegeri (1999);
- Jastar arasındağı Älem çempionatınıñ kümis jüldegeri (1998);
- Jastar arasındağı Aziya çempionatınıñ kümis jüldegeri (1998).